റിലയന്സിന്റെ കൊവിഡ് വാക്സിന് ഉടന്, പരീക്ഷണം തുടങ്ങി മുകേഷ് അംബാനിയുടെ നേതൃത്വത്തിലുള്ള റിലയന്സ് ലൈഫ് സയന്സ് ഉടന് തന്നെ കൊവിഡ് വാക്സിന് നിര്മാണം തുടങ്ങിയേക്കുമെന്ന് റിപ്പോര്ട്ട്. മരുന്നിന്റെ ക്ലിനിക്കല് പരീക്ഷണത്തിന് ഡ്രഗ് കണ്ട്രോളറുടെ അനുമതി ലഭിച്ചതായാണ് റിപ്പോര്ട്ടുകള്. ആദ്യഘട്ട പരീക്ഷണം 58 ദിവസം കൊണ്ടായിരിക്കും പൂര്ത്തിയാക്കുക. തുടര്ന്നാകും രണ്ട്, മൂന്ന് ഘട്ടങ്ങള്ക്ക് അനുമതിതേടുക. എന്നാല് ഇക്കാര്യം റിലയന്സ് ഔദ്യോഗികമായി സ്ഥിരീകരിച്ചിട്ടില്ല. നിലവില് മൊഡേണ, ജോണ്സണ് ആന്ഡ് ജോണ്സന്, കാഡില, സ്പുട്നിക്ക്,കൊവിഷീല്ഡ്,കൊവാക്സിന് എന്നിങ്ങനെ 6 വക്സിനുകള്ക്കാണ് അനുമതിയുള്ളത്. അതേസമയം കുട്ടികള്ക്കുള്ള വാക്സിന് ഇതുവരെ അംഗീകാരം ലഭിച്ചിട്ടില്ല. രാജ്യത്ത് സ്കൂളുകള് തുറക്കുന്ന കാര്യം പരിഗണനയില് ഉള്ളതിനാല് അധ്യാപകര്ക്ക് മുന്ഗണന നല്കി രണ്ടുകോടിയിലേറെ ഡോസുകള് ഉടനെ ലഭ്യമാക്കാനാണ് സര്ക്കാര് ലക്ഷ്യമിടുന്നത്. സെപ്റ്റംബര് 5നകം സ്കൂള് അധ്യാപകരുടെ വാക്സിനേഷന് പൂര്ത്തിയാക്കാനാണ് സര്ക്കാര് നിര്ദേശം.